Приложение № 2                                                                                                                                               
ГОДИШЕН ПЛАН ЗА ПАША

НА ОБЩИНА ЗЛАТОГРАД ЗА СТОПОНСКАТА 2026/2027 ГОДИНА
     
 I. Нормативно основание.
     
 Годишния план за паша на Община Златоград за стопанската 2026/2027 година е изготвен на основание чл. 37о, ал.4, т.3 от Закона за собствеността и ползването на земеделските земи (ЗСПЗЗ), съгласно който планът се изготвя ежегодно и се внася за разглеждане и приемане от Общинския съвет.
     
 II. Обхват и цел на плана за паша.    
      Годишният план за паша посочва годишното разпределение на пасищата, мерите и ливадите от общински поземлен фонд (ОПФ) за стопанската 2026/2027 година, по населените места на територията на общината, и реда и условията за ползването им при спазване на правилата, изготвени съгласно чл. 37о, ал.2 от ЗСПЗЗ и задълженията, изготвени съгласно чл. 37о, ал.4, т.3 от ЗСПЗЗ. 
      
Целта на плана е да се подобри стопанисването, контрола и реда за ползването на мерите и пасищата, общинска собственост, от собственици или ползватели на животновъдни обекти, земеделските стопани или техни сдружения, както и да се повишат техните познания при прилагане на добрите селскостопански практики. 
      
ІІІ. Разпределение на пасищата и мерите.
     
 Ежегодно Общински съвет определя с решение пасищата, мерите и ливадите от ОПФ за общо и индивидуално ползване по смисъла на ЗСПЗЗ. Решението е съобразно с площта на свободните пасища и мери по землища на населените места, броя и вида на отглежданите пасищни животни на територията на общината и регистрираните животновъдни обекти. Пасищата, мерите и ливадите от Общинския поземлен фонд са определени за общо и индивидуално ползване на територията на Община Златоград, включени в списъка в Приложение № 1. Имотите са разделени по землища, като за процедурата по чл. 37и от ЗСПЗЗ се обявяват за кметство с. Пресока землищата на с. Старцево и гр. Златоград, а за кметство Цацаровци землище на бивше с. Фабрика. Пасищата, мерите и ливадите се разпределят между лицата, които имат регистрирани животновъдни обекти в съответното землище в същата или в съседна община, независимо от областта, в която се намира, съобразно броя и вида на регистрираните пасищни селскостопански животни, в зависимост от притежаваните или ползвани на регистрирано правно основание пасища, мери и ливади.
     
 ІV. Отглеждани животни на територията на населените места на общината. 
Българската агенция по безопасност на храните изготвя официална справка, утвърдена със заповед на изпълнителния директор на БАБХ, която се публикува на интернет страницата на агенцията. Справката съдържа информация за всички регистрирани в Интегрираната информационна система към 1 февруари на текущата година:

1. животновъдни обекти, регистрирани по чл. 137 от Закона за ветеринарномедицинската дейност, в които се отглеждат постоянно или целогодишно пасищни селскостопански животни, с изключение на животновъдни обекти, в които за периода от 15 ноември до 15 март не се отглеждат животни;

2. собственици или ползватели на регистрирани животновъдни обекти;
3. пасищни селскостопански животни в животновъдните обекти.

Физическите и Юридически лица отглеждащи пасищни животни, следва да спазват изискванията за обема на животновъдната дейност и местата за отглеждане на селскостопански животни на територията на община Златоград. Лицата отглеждащи пасищни селскостопански животни на територията на Община Златоград е необходимо е да: 
1. спазват районирането на пасищата и водопоите в зависимост от епизоотичната обстановка;

2. не допускат на животни в депата за отпадъци;

3. не използват на общински пасища и места за водопой от животни, които не са идентифицирани и на които не са извършени мерките по държавната профилактична програма и по програмите за надзор и ликвидиране на болестите по животните;

4. не допускат на свободно движение на животни по улиците на населените места;

5. спазват маршрута на движение на животните от сборни стада по улиците на населените места
6. да не допускат паша в горите, граничещи с пасищата.
    
  V. Финансов аспект на плана. 
      
  Чрез предоставянето за ползване под наем или аренда на пасищата и мерите от ОПФ на собственици или ползватели на животновъдни обекти и сключването на договори, общината осигурява постъпления в бюджета. 
       
  Важно е да се отбележи, че сключването на договори за наем или аренда за ползване на пасищата, мерите и ливади от ОПФ, не гарантира подпомагане на земеделските производители по схемите и мерките на Общата селскостопанска политика.

  
  При управлението, стопанисването и предоставянето за ползване на пасищата, мерите и ливадите от ОПФ, по реда определен в ЗСПЗЗ, Общинска администрация Златоград си взаимодейства с ОДБХ – Смолян, Общинска служба „Земеделие“ – град Златоград и Областна дирекция „Земеделие“ – град Смолян. 
 Настоящия годишен план за паша на Община Златоград за стопанската 2026/2027 година не претендира за пълнота и изчерпателност. По преценка и предложение на Общински съвет Златоград, същия може да бъде актуализиран, допълван и изменян. 

